তারপরও যদি তা সহীহ বলে ধরে নেই তবে বলব:  ১মত: এঘটনা সে সময়কার যখন পর্দা ফরজ হওয়া বিধার অবর্তীণ হয় নি। কেননা, পর্দা ফরজ হয় হিজরতের পরে।  ২য়ত: ঘটনার ভাষা লক্ষণীয়। সেখানে বলা হয়েছে:  نام عندنا فى تلك الليلة، فصلى العشاء الآخرة، ثم نام ونمنا، فلما كان قبيل الفجر أيقظنا رسول اللَّه  …. وقال: يا أم هانئ  উম্মে হানী বলেন: তিনি রাসূল সাল্লালাহু আলাইহি ওয়া সাল্লাম সে রাতে (ইসরার রাতে) আমাদের নিকট ঘুমান। তিনি ইশার নামায আদায় করে  ঘুমালেন। আমরাও ঘুমালাম। অত:পর ফজর হওয়ার কিছুক্ষণ আগে তিনি আমাদেরকে ঘুম থেকে জাগালেন অত:পর ইসরাও মিরাজের ঘটনা আমাদের নিকট বর্ণনা দিলেন।  এখানে দেখা যাচ্ছে, উম্মে হানী একাকি বাড়ীতে ছিলেন না। তার সাথে আরও মানুষ ছিল। আমরা ইতিপূর্বে দেখেছি তার স্বামী ও চার সন্তান ছিল। সুতরাং এটা তো খুব স্বাভাবিক যে তার বাড়ীতে তার স্বামী, সন্তান ইত্যাদি থাকবেন।  অনুরূপভাবে দেখুন, উম্মে হানী (রাঃ) বলেছেন: তিনি ফজরের কিছুক্ষণ আগে আমাদেরকে ঘুম থেকে জাগালেন। এখানেও বহুবচন। তার মানে বাড়িতে অবশ্যই আরও মানুষ ছিল।